Source: https://forum.ylikerroin.com/viewtopic.php?p=477568
Timestamp: 2020-05-30 23:36:57+00:00
Document Index: 24385680

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Vedonlyöntijuttuja TV:ssä, radiossa ja lehdissä - Sivu 32 - Ylikerroin.com
Tänään on 31.05.2020, 02:36.
Sivu 32/39
Viesti Kirjoittaja credit » 13.09.2018, 11:12
Veikkaus teki asiasta rikosilmoituksen, mutta poliisi lopetti tutkinnan. Nyt myös palloliiton kurinpitovaliokunta teki päätöksen, että sääntöjä ei rikottu, ja päätti olla antamatta asiassa mitään rangaistusta.
Poliisin päätöksen voi jopa jotenkin ymmärtää, jos tutkinnan kohteena ollut pelaaja ei ole aktiivisesti omalla pelaamisellaan vaikuttanut ottelun lopputulokseen. Sen sijaan Palloliiton päätöstä on täysin mahdotonta käsittää - mikäli HS:n ja IS:n tiedot pelaajan toiminnasta pitävät paikkansa.
Palloliiton sivuilla olevissa Futsalin kilpailumääräyksissä todetaan hyvin selkeästi: "Futsaltoimijat eivät saa itse tai edustajansa kautta lyödä vetoa oman sarjatasonsa, farmijoukkueen sarjatason tai yhteistyöseurajoukkueen sarjatason kilpailutapahtumista." Toisin sanoen vedonlyönti itsessään on kiellettyä ja siitä tulisi seurata kurinpitotoimia, vaikka pelaaja ei edes pelaisi vedonlyönnin kohteena olevassa ottelussa. Palloliiton päätös jättää kyseinen pelaaja ilman rangaistusta vaatisikin todella huolelliset perustelut. Nyt asia kuitataan ilman perusteluja: "Someron Voiman pelaaja Arber Istrefin ei ole havaittu rikkoneen kilpailumääräyksiä."
Futsalin kilpailumääräysten 2 §:n (Eettiset periaatteet) kolmoskohta kokonaisuudessaan:
Futsaltoimijat eivät saa itse tai edustajansa kautta lyödä vetoa oman sarjatasonsa, farmijoukkueen
sarjatason tai yhteistyöseurajoukkueen sarjatason kilpailutapahtumista.
Futsaltoimijoiksi katsotaan seuran pelaajat, valmentajat, huoltajat, seurajohtoon kuuluvat henkilöt, seuran
lääkintähenkilöstö, muut joukkueen kanssa kiinteästi tekemisissä olevat henkilöt ja erotuomarit.
Henkilö on esteellinen futsaltoimijaksi, jos hän
- työskentelee peliyhtiön palveluksessa sellaisissa tehtävissä, joissa hän voi vaikuttaa pelikohteiden
valintaan, kertoimien laskemiseen tai kohteita koskevaan muuhun päätöksentekoon
- työskentelee missä tahansa muussa työtehtävässä, jossa työtehtävien ja toimijan rooli voivat
aiheuttaa intressiristiriidan
- toimii kiinteässä yhteistyössä vedonlyöntiä harjoittavan ryhmän kanssa
Futsaltoimija on velvollinen ilmoittamaan esteellisyydestään liiton kilpailuyksikköön.
Futsaltoimijan esteellisyydestä päätetään aina tapauskohtaisesti. Erotuomarien osalta päätöksen tekee liiton
erotuomarivaliokunta ja muiden futsaltoimijoiden osalta liiton futsaltyöryhmä. Edellä mainitut tahot voivat
tarvittaessa pyytää liiton hallinto-, laki- ja sääntöryhmän lausunnon futsaltoimijan esteellisyydestä.
Liittohallitus voi halutessaan ottaa esteellisyysasian käsittelyyn.
Erotuomarivaliokunnan, futsaltyöryhmän tai liittohallituksen esteellisyyspäätöksestä futsaltoimija voi valittaa
Urheilun Oikeusturvalautakuntaan.
Esteellisyyspäätöksen noudattamatta jättäminen johtaa kurinpitomenettelyyn
Pisteitä: 1572
Viesti Kirjoittaja Ylikerroin.com » 13.09.2018, 17:27
TUTKAPARI: Mestarien liigan ennakko13.9.2018
Tutkapari analysoi mitä todennäköisimmin Suomen kattavimmassa Mestarien liigan kausiennakossa kahdeksan lohkon jokaisen joukkueen. Mikäli pelaajat, pelitavat tai seurahistorioiden pikku knopit ovat hakusessa, on Tutkapari "the place to be". Avausosassa tarjoillaan elegantisti neljän ensimmäisen lohkon täysi kuudentoista ruokalajin kattaus. Peräkkäisin sanoin - luurit korville tai ämyreistä nupit kaakkoon, matka läpi Euroopan alkakoon!
Tutkapari on stadilainen jalkapallo-podcast, jossa äänessä ovat vedonlyöntiskenestä tutuksi tullut Pete Käenmäki sekä jalkapalloanalytiikan nouseva talentti Kim Keränen. Tutkaparissa käsitellään pääasiassa Valioliigaa sekä Mestarien liigaa, mutta tehdään myös pistohyökkäyksiä muuhun futismaailmaan. Tutkapari haluaa käsitellä vihreän veran shakkia muita analyyttisemmin sekä syvällisemmin. Missiomme on kaikessa yksinkertaisuudessaan kehittää suomalaista jalkapallokulttuuria. Pakko kompata!
Viesti Kirjoittaja fac » 13.09.2018, 21:45
Iltasanomien 6. luetuin artikkeli tällä hetkellä
Kommentti: Palloliitolta järkyttävä viesti vedonlyöntifarssin jälkeen – oman joukkueen tappioilla saa rahastaa?
https://www.is.fi/jalkapallo/art-2000005826813.html
Vesanderin juttu on sen verran pitkä etten sitä kokonaan postaa tähän, mutta viimeinen kappale kuuluu näin:
Palloliitosta lupailtiin tiedotetta asiaan liittyen, mutta lopulta avoimuutta mielellään korostavalla liitolla kesti vuorokausi ennen kuin radiohiljaisuus päättyi.
Torstaina iltapäivällä liitto sai vihdoin julkaistua sivuillaan perustelut päätökselle. Niiden mukaan kilpailumääräyksissä tarkoitettu vedonlyönti oman sarjatason otteluista tarkoittaa pelaamista ”omilla rahoilla eli omalla riskillä ja omaan lukuun”, eikä kata tilannetta jossa henkilö asioi ”toisen henkilön puolesta”.
Istrefi oli kertonut Palloliitollekin kyllä lyöneensä vetoa ja lunastaneensa voittoja, mutta tehneensä näin ystävänsä puolesta. Kun hän kiisti vielä sanallisesti saaneensa menettelystä taloudellisesta hyötyä, kurinpitovaliokunta oli tyytyväinen.
Vastaus alussa esitettyyn kysymykseen ”saako pelaaja lyödä vetoa oman joukkueensa tappiosta?” tuli selväksi: saa, kunhan muistaa käyttää kaverin korttia. Se on järkyttävä ja läpimätä viesti niin futsal- kuin jalkapalloihmisillekin.
On vaikea sanoa, kumpi on huolestuttavampaa: se että kilpailumääräyksissä vuosikausia on ollut järkyttävä aukko vai se, että samat kilpailumääräykset jättimäisine porsaanreikineen ovat edelleen voimassa.
Palloliiton sivuilla sanotaan, että vedonlyöntiä koskevia sääntöjä tarkennetaan ”syksyn aikana”. Siihen saakka nähdyn kaltainen toiminta on ilmeisesti edelleen sallittua.
Menettelyn jälkeen ei tarvitse ihmetellä, miksi vedonlyöntihuijarit ovat mellastaneet Suomessa jo pitkään. Jos kiinni jäämisen välttämiseksi riittää se, että maksaa vedot kaverin kortilla ennen kuin häviää matsin, iso kuva on lohduton.
Sota vähänkään fiksumpia vedonlyöntihuijareita vastaan on hävitty.
Viesti Kirjoittaja credit » 14.09.2018, 00:24
Ilta-Sanomat kirjoitti: Esimerkiksi Turun Sanomien uutisoinnin perusteella viime maaliskuussa tapahtui seuraavaa: Futsal-liigassa pelaavan Someron Voiman Arber Istrefi kävi lyömässä vetoa oman joukkueensa ottelusta. Istrefi panosti joukkueensa tappiolle tiettävästi yhteensä tuhat euroa ja hänen ystävänsä saman verran. Vedot maksettiin ystävän kortilla.
Ilta-Sanomat kirjoitti: Torstaina iltapäivällä liitto sai vihdoin julkaistua sivuillaan perustelut päätökselle. Niiden mukaan kilpailumääräyksissä tarkoitettu vedonlyönti oman sarjatason otteluista tarkoittaa pelaamista ”omilla rahoilla eli omalla riskillä ja omaan lukuun”, eikä kata tilannetta jossa henkilö asioi ”toisen henkilön puolesta”.
Eli: Jos otat fiksaajalta tuhat euroa rahaa siitä, että vaikutat oman joukkueesi tappioon, on kyseessä kielletty ottelumanipulaatio. Sen sijaan jos fiksaaja on "kaverisi" ja maksaa puolestasi tuhannen euron pitkävetolapun, jolla voittaa vain jos joukkueesi häviää, se on ihan okei, koska et lyönyt vetoa omilla rahoillasi eikä sinulla siten ollut omaa riskiä.
Viesti Kirjoittaja Ylikerroin.com » 19.09.2018, 11:40
Tutkapari palaa tällä viikolla Valioliigan pariin
Tutkapari palaa tällä viikolla Valioliigan pariin. Jaksossa otetaan kiinni muun muassa Watfordin kuplasta ja sen puhkeamattomuudesta - tappiosta huolimatta sekä Burnleyn huolestuttavan syvästä alakulosta. Bournemouthin ranking ansaitsee puolestaan tuntuvan noston, kuten Pete ja Kim avaavat. Lopuksi keräillään vielä tulevan viikonloppukierroksen kypsimmät vetokirsikat koriin.
Viesti Kirjoittaja Ylikerroin.com » 27.09.2018, 09:28
Ruotsin rahapelimarkkinat lisensioidaan uutenavuotena - mikä muuttuu?
Viesti Kirjoittaja Ylikerroin.com » 28.09.2018, 11:38
Kysyimme yleisöltä ja toiveet toteutuvat - Tutkaparin uusimmassa jaksossa käsitellään some-kyselyn tulosten mukaisesti Valioliigaa. Vaan ei viikkoa ilman puhetta Manchester Unitedista. Tämän lisäksi puramme Watfordin ylisuoriutumista, Bournemouthin kompastumista sekä Evertonin hyökkäyspelin haasteita. Tarjolla on myös ennakko viikonlopun huippupeliin Chelsea-Liverpool. Emmekä malttaneet pitää näppejä täysin erossa Mestarien liigastakaan.
Viesti Kirjoittaja Hakki » 07.10.2018, 12:58
Mielenkiintoinen dokumenttisarja jalkapallosta Areenassa.
https://areena.yle.fi/1-4457833
Viesti Kirjoittaja Ylikerroin.com » 15.10.2018, 09:59
TUTKAPARI : Kasvun äärellä
Kasvu on kaikessa kehityksessä olennainen vaihe. Tutkaparin tuoreessa jaksossa ollaan hieman poikkeuksellisissa tunnelmissa, sillä jalkapallosta puhutaan normaalia vähemmän. Sen sijaan Pete ja Kim haluavat avata omia persooniaan ja herätellä sekä kuulijoissa että itsessään uudenlaisia ajatuksia. Mutta ei huolta ystävät - kyllä keskusteluun mahtuivat myös Ajax, Julian Nagelsmann sekä Arsenal.
Viesti Kirjoittaja fac » 31.10.2018, 23:18
Palloliiton täyskäännös: Oman joukkueen tappiosta vetoa lyönyt kapteeni sai sittenkin pitkän pelikiellon
https://www.hs.fi/urheilu/art-2000005884206.html
PALLOLIITON valitusvaliokunta on hyväksynyt kuuden Futsalin liigaseuran valituksen liittyen Someron Voiman pelaajan Arber Istrefin vedonlyöntitapaukseen.
Kurinpitovaliokunnan puheenjohtaja Markus Manninen katsoi, että Istrefi ei syyllistynyt määräysten vastaiseen menettelyyn lyödessään vetoa nelinumeroisen euromäärän oman joukkueen tappiosta ottelussa Leijona Futsalia vastaan 24. maaliskuuta. SoVo hävisi ottelun lukemin 2–4.
Istrefi oli viime kaudella joukkueensa kapteeni ja teki 23 ottelussa 34 maalia ja syötti 18.
MANNISEN mukaan ratkaisevaa oli, että Istrefi ei lyönyt vetoa omilla rahoillaan. Syyskuussa saatu päätös aiheutti melkoista ihmettelyä. Nyt päätös on kumottu, ja Istrefi määrättiin peli- ja toimitsijakieltoon 31. toukokuuta 2019 saakka.
Päätöksestä voi valittaa urheilun oikeusturvalautakuntaan.
31.10.2018 23:35 <Muikkuz> Aika lyhyt kielto näin äkkiseltään ajateltuna.
Viesti Kirjoittaja Ylikerroin.com » 01.11.2018, 14:36
Arvioiden mukaan uudet Yggdrasilin pelit julkaistaan Suomessa vuoden 2019 ensimmäisellä vuosipuoliskolla. Peleissä noudatetaan Suomen lainsäädäntöä. Veikkauksen kasinopelit -liiketoimintaryhmän johtaja Jan Hagelbergin mukaan yhteistoiminta kahden kansainvälisen pelialan yrityksen kanssa on nettikasinon suurin uudistus sitten sen avaamisen 2011 ja peliyhtiöiden yhdistymisen 2017 (Veikkaus, RAY ja Fintoto).
Tietoa NetEntistä:
Tietoa Yggdrasilista:
Yritys toimittaa nettipeliratkaisuja igaming-toimijoille. Yritys perustettiin vuonna 2013. Yggdrasilin liiketoimintamalli on vahvasti skaalautuva, ja se käsittää kolme tuotelinjaa: kasinoautomaatit, pöytäpelit ja bingo. Sen lisäksi yrityksellä on kolme liiketoiminnallista linjaa: Yggdrasil White Label Studios, YGS Masters ja Yggdrasil Dragons. Yggdrasilin pääkonttori on Ruotsissa, ja sillä on toimistot Maltalla (operatiivinen pääkonttori), Puolassa ja Gibraltarilla.
https://www.veikkaus.fi/fi/yritys#!/art ... arjonnalla
01.11.2018 14:38 <Donskoi> Pitäisi olla myös peukku alaspäin mahdollisuus. Rahat pois peliongelmaisilta.
01.11.2018 16:54 <Lorimer> Suomalainen voittaa aina !
01.11.2018 18:26 <jeejorma> Eikö tämä sodi sitä vastaan, että palautus% liian korkea mikä koukuttaa pelaajat
01.11.2018 18:27 <jeejorma> Vai rukkaavatko ne scamburstit palauttamaan vähemmän?
Viesti Kirjoittaja pjl » 01.11.2018, 18:08
Uudessa Urheilulehdessä suhteellisen kriittinen artikkeli Veikkauksen toiminnasta.
01.11.2018 18:16 <Tenkrat> Jep. Kannattaa lukea.
Viesti Kirjoittaja Donskoi » 02.11.2018, 09:20
Why it’s important to think about the future of betting
https://www.pinnacle.com/en/betting-art ... N3HNP86UVS
Viesti Kirjoittaja credit » 04.12.2018, 22:38
Ylen rahapeliaiheisia uutisia joulukuun neljältä ensimmäiseltä päivältä:
Lotto on enemmän kuin rahapeli: "Se on osa hyvinvointivaltion eetosta" (1.12.2018)
Laista löytyi yllättävä porsaanreikä: nuoret voivat laillisesti kiertää Veikkauksen pelien ikärajaa (3.12.2018)
Lakiehdotus sulkisi turistit pois peliautomaateilta – rahallista menetystä Suomelle ei ole arvioitu (4.12.2018)
05.12.2018 00:11 <Muikkuz> "Ei voi olla totta. Tämä tuli minulle kyllä täytenä yllätyksenä, huokaa Raisamo"
05.12.2018 00:12 <Muikkuz> Oikein huokuu tuo asiantuntevuus asiantuntijalta.
05.12.2018 00:13 <Muikkuz> Eiköhän veikkausvoittorahoista liikene joku euro kriisiapuun, että Raisamo
05.12.2018 00:14 <Muikkuz> toipuu järkytyksestään.
Viesti Kirjoittaja skasi » 28.12.2018, 15:54
https://www.is.fi/kotimaa/art-2000005949161.html
Veikkauksen työntekijälle iskenyt kuume kun nähnyt 150k€ käteistä kassakaapissa.
Kamera kuvaa, mut mitä välii. Hillot reppuun ja Tallinaan Komee peliliike v. 1999 (!) syntyneeltä kaverilta.
Missähän hommissa toi on ollut kun pääsee käsiksi käteisiin, vai onkohan kaappi niin täys ettei ovi mahdu kiinni?
28.12.2018 16:59 <MacGyver> Kaverin ois ehottomasti kannattanu hakeutua politiikkaan mukaan.
28.12.2018 20:12 <credit> Aika mielenkiintoista, että noin nuoreen jannuun on luotettu niin paljon -
28.12.2018 20:12 <credit> että hänellä on ollut mahdollisuus päästä rahoihin käsiksi.
Viesti Kirjoittaja Ylikerroin.com » 30.12.2018, 14:22
Tuolta paitaa ostoon niin saadaan jatkuvuutta tälle hienolle ohjelmalle.
Tutkaparin #pakkokompata tukikampanjan tarkoitus on saada toiminnalle jatkuvuutta sekä mahdollistaa tulevia laitehankintoja. Nyt teillä kuulijoilla on mahdollisuus osoittaa rakkautta ostamalla Urheilutekstiilit OY:n tuottaman, äärimmäisen tyylikkään #pakkokompata T-paidan taikka hupparin - tai vaikka molemmat. Ja vaikka vaimolle myös. Tai veljelle. Pomolle.
Viesti Kirjoittaja credit » 08.01.2019, 22:41
Laitan tämän tähän ketjuun, koska en viitsi avata uutta.
Tieteen päivien tämän vuoden teema on rohkeus, ja heti huomenna keskiviikkona ohjelmassa on vedonlyöjien näkökulmasta kiinnostava luentotilaisuus otsikolla "Riippuvuuden rajalla – riski, rohkeus ja uhkarohkeus". Tarkemmin alla ja linkin takana:
Riippuvuuden rajalla – riski, rohkeus ja uhkarohkeus
Päivä: Keskiviikko 9.1.
Aika: 10.00 - 11.45
Puheenjohtaja: professori Pauliina Raento (Tampereen yliopisto). päätoimittaja, johtava asiantuntija Tuukka Tammi (Yhteiskuntapolitiikka-lehti, Terveyden ja hyvinvoinnin laitos): Huume on lääke – lääke on huume. Professori Pauliina Raento (Tampereen yliopisto): Vedonlyöjä riskinhallinnan asiantuntijana. Vastaava tutkija, dosentti Mikko Salasuo (Nuorisotutkimusverkosto): Musahörhöjä, työnarkkareita ja futisriippuvaisia – olemmeko kaikki koukussa?
Sessiossa lähestytään riippuvuuskeskustelua epätavallisista näkökulmista. Totuttuja ajattelumalleja ravistellaan ja yksinkertaisia totuuksia kyseenalaistetaan. Huomio keskittyy tavanomaisten kansanterveys- ja yksilönäkökulmien sijaan politiikkaan ja kulttuuriin.
Tämä sessio streemataan suorana Tieteellisten seurain valtuuskunnan YouTube-kanavalle. Myöhemmin se on nähtävissä tallenteena.
Viesti Kirjoittaja mikko » 09.01.2019, 11:03
08.01.2019, 22:41
Livenä juuri nyt.
https://www.youtube.com/watch?v=RBJmieVgixY
Viesti Kirjoittaja Turbojugend » 10.01.2019, 09:16
Ettei nyt vain kotimainen tarjoaja olisi aiheuttanut kärsimyksiä..... Mikäli rahat olisi pelattu ulkomaille edes joiltain osin, se olisi varmasti värikynällä mainittu tekstissä.
Mies joutui sairaalaan – sillä välin puoliso vei yli 125 000 euron säästöt ja tuhlasi kasinolla
https://www.iltalehti.fi/kotimaa/a/d407 ... a64d6bcd40
Viesti Kirjoittaja getit » 16.01.2019, 09:49
Vermon ravirata saa uuden vetäjän allasmaailmasta, Heikki Häyhä aloittaa välittömästi toimitusjohtajana
https://www.hs.fi/urheilu/art-200000596 ... ml?ref=rss
Viesti Kirjoittaja fac » 16.01.2019, 11:10
HJK-Inter -pelissä epäillään ottelumanipulaatiota.
https://www.hs.fi/urheilu/art-2000005813964.html
https://www.iltalehti.fi/veikkausliiga/ ... 4_vg.shtml
Ei syytteitä oli siis lopputulos: https://www.is.fi/veikkausliiga/art-2000005965753.html
TS: Interin pelaajille ei syytteitä epäillyssä ottelumanipulaatiossa: ”Huono pelisuoritus ei ole riittävä näyttö”
TS:n mukaan kihlakunnansyyttäjä Selander taustoitti syyttämättäjättämispäätöstä sillä, ettei syyllisyyden tueksi ole olemassa todennäköisiä syitä.
– Todistajana kuultu ammattivalmentaja on ottelutallenteen perusteella katsonut, että maaliin johtanutta syöttöä on valmentajan silmin miltei mahdoton nähdä tahattomana virheenä, vaikka kaikki on mahdollista. Huono pelisuoritus ei kuitenkaan yksin ole riittävä näyttö siitä, että ottelutapahtumasta olisi etua vastaan sovittu, Selander perusteli.
Lehden mukaan tapauksen esitutkinnassa selvisi, että HJK–Inter-ottelua oli pelattu tavallista suuremmilla summilla.
Se on sellaista, syytön kunnes toisin todistetaan kuitenkin jne.
LordLSD
Liittynyt: 03.11.2011, 23:02
Viesti Kirjoittaja LordLSD » 11.02.2019, 12:07
Veikkaus pyrkii kasvattamaan nettipelaajiensa tappioita jättisummilla – nimesi ”parhaiksi asiakkaiksi” keskimäärin 700 €/kk häviävät
Veikkauksen strategiaa koskevassa materiaalissa kerrotaan, että yhtiö pyrkii kasvattamaan sille hävittyjä rahoja eli pelikatetta.
Valtion rahapeliyhtiö Veikkaus pyrkii tuntuvasti kasvattamaan pottia, jonka suomalaiset pelaajat häviävät sille.
Lue myös: Veikkaus valmistellut vaivihkaa lähtöä kansainvälisiin bisneksiin - ministerit kielsivät jo kerran yhtiöltä ulkomaan seikkailut
Toisena target-ryhmänä mainitaan ”eCasinoa ja eVedonlyöntiä pelaavat, muut kuin parhaat kilpailtua tarjoamaa pelaavat asiakkaat”. Heidän yhteiseksi pelikatteekseen kerrotaan vuoden ajanjaksolta 290 miljoonaa euroa. Ryhmän kohdalla on saateteksti: ”kehitä palveluita”.
Kolmanneksi ryhmäksi on nimetty muut nettipelaajat, joiden pelikate on 68 miljoonaa euroa ja joiden kohdalla on saateteksti: ”innosta”.
Taustalla on Veikkauksen huoli laskevasta trendistä sen pelikatteessa. Yhtiö arvioi viime vuoden pelikatteeksi 1,755 miljardia euroa. Materiaalissa esitellyn nykytrendin perusteella pelikate laskisi vajaat 100 miljoonaa euroa vuoteen 2021. Uuden strategian Veikkaus arvioi esittelymateriaalissa paikkaavan tilannetta 150 – 200 miljoonalla eurolla siten, että pelikate kasvaisi hieman nykytasosta vuoteen 2021.
Materiaalin mukaan Veikkaus pyrkii strategiakaudella rakentamaan digitaalisen kanavaan ”erinomaisen pelitalon asiointikokemuksen”. Tavoitteeseen pyritään viihdyttävällä digitaalisella pelimaailmalla, maailmanluokan sujuvalla ja asiakaslähtöisellä asiointikokemuksella ja palvelevalla personoinnilla ja kustomoinnilla sekä palkitsevalla ja elämyksellisellä etuasiakkuudella.
Näin arvioi THL:n päällikkö
Terveyden ja hyvinvoinnin laitoksen THL:n tutkimuspäällikkö Susanna Raisamo arvioi yleisellä tasolla, että pelikatteen kasvattamistavoite tekisi rahapelihaittojen torjunnasta entistä haastavampaa.
”Suomalaisen rahapelijärjestelmän päätavoite on ehkäistä ja vähentää rahapelaamisesta aiheutuvia haittoja”, hän muistuttaa.
Veikkauksen toimitusjohtajan Olli Sarekosken mukaan tarkoitus ei ole kasvattaa materiaalissa mainitun ”parhaiden asiakkaiden” target-ryhmän pelikatetta.
”Tarkoitus ei ole kasvattaa tuon ryhmän pelaamista, vaan pitää siitä kiinni.”
Sarekosken mukaan Veikkauksessa pyritään vuositasolla 30 – 40 miljoonan euron pelikatteen kasvuun digipuolella. Sillä määrällä pelikate kasvaisi vuosina 2018 – 2021 noin 100 miljoonalla eurolla.
Sarekosken mukaan uudella strategialla pyritään siihen, ettei Veikkauksen markkinaosuus laskisi.
”Eli kykenemme tekemään sellaiset pelit ja palvelut, että meidän kykymme kanavoida suomalaisten pelaamista säilyy riittävän korkeana.”
Sarekosken mukaan Veikkaukseen kohdistuu kovaa kilpailua maltalaisista nettipeliyhtiöistä.
”Ne eivät maksa veroja mihinkään. On suomalaisen yhteiskunnan näkökulmasta höhlää, jos pelaaminen siirtyy ulos, mutta haitat jäävät tänne.”
Sarekoski muistuttaa, että Veikkaus on tehnyt viime vuonna uusia toimia peliongelmien ehkäisemiseksi.
”Meillä on verkkopeleissä maailmassa ainutlaatuisesti pakko asettaa itselleen päiväkohtainen ja kuukausikohtainen rahansiirtoraja ja tappioraja.”
https://www.talouselama.fi/uutiset/veik ... kK5JwribQo
11.02.2019 12:37 <Muikkuz> Ei ne oopperat ilmaiseksi pyöri.
11.02.2019 14:51 <Donskoi> Kovaa menoa
Viesti Kirjoittaja Donskoi » 19.02.2019, 19:50
Tilanne alkaa lähennellä sitä, että seuraavaksi nämä henkilöt kantavat valoa tupaan säkeissä.
Lakiehdotus sulkisi turistit pois peliautomaateilta – rahallista menetystä Suomelle ei ole arvioitu
Vielä joitakin vuosia sitten Veikkaus suunnitteli kasinoa itärajalle venäläisten pelaajien varaan.
Lappeenrannan Prisma-tavaratalon peliautomaateilta kuuluu venäjänkielistä puhetta. Kello on noin puoli yksitoista aamupäivällä ja Pietarista sekä Viipurista saapuneet ostosmatkailijat ovat ostoksensa jo tehneet. Jotkut heistä kuluttavat aikaansa peliautomaateilla ennen kotimatkalle lähtöä.
– Pelaan aina, kun olen täällä, mutta pienillä yhden tai kahden euron panoksilla. Olen huomannut, että myös muut venäläiset pelaavat, Pietarista tullut Aleksandr Porjadin kertoo.
Myös viereisellä peliautomaatilla on venäläinen pelaaja.
Venäläisten pelit katkolla
Venäjältä tulevien ostosmatkailijoiden automaattipelit Suomessa saattavat kuitenkin loppua kolmen vuoden kuluttua. Tämä johtuu hallituksen eduskunnalle antamasta uudesta arpajaislakiesityksestä (siirryt toiseen palveluun).
Lakiesitys edellyttää pakollista tunnistautumista rahapelejä pelattaessa. Laki tulisi voimaan vuoden 2022 alussa. Käytännössä rahapelejä voisi pelata tämän jälkeen vain Veikkauksen asiakastilin kautta. Tämä sulkisi turistit pois suurilta osin suomalaisten peliautomaattien ääreltä.
– Se tarkoittaa sitä, että turistit eivät voisi tulevaisuudessa pelata kauppoihin ja kioskeihin hajasijoitettuja peliautomaatteja, koska Veikkaus voi avata pelitilin vain Suomessa pysyvästi asuville henkilöille, sisäministeriön neuvotteleva virkamies Jukka Tukia kertoo.
Kaikista peleistä turisteja ei kuitenkaan suljettaisi pois.
– Turistit voisivat jatkossakin pelata rahapelejä Veikkauksen omissa pelisaleissa ja kasinoissa, uutta arpajaislakia valmistelemassa ollut Jukka Tukia kertoo.
Pelituotot vähenevät
Hallituksen esityksestä tehdyn vaikutusarvion mukaan uusi arpajaislaki vähentäsi Veikkauksen pelituottoa raha-automaattipelaamisen osalta. Tämä johtuu siitä, että pelitilin avulla erityisesti ongelmapelaajille voitaisiin asettaa raha-automaattipelaamista vaikeuttavia rajoitteita.
Kysymys voisi olla esimerkiksi aikarajoitteista tai tappiorajoitteista ja viime kädessä jopa peliestoista.
Lakiesityksen vaikutusarviossa Veikkauksen pelituottojen arvioidaan vähenevän lain voimaantulovuonna 17–170 miljoonaa euroa riippuen siitä, kuinka paljon rajoitteita asetetaan. Mitä enemmän rajoitteita asetetaan, sitä enemmän Veikkauksen tuotot vähenevät.
Turistien pelaamisen vähenemisen vaikutusta ei ole arvioitu
Sen sijaan lakivalmistelussa ei ole arvioitu turistien pelaamisen estymisen vaikutusta pelituottoihin.
– Siitä meillä ei ole mitään käsitystä. Sitä on hyvin vaikeata arvioida, koska meillä ei ole mitään keinoa seurata. kuinka paljon turistit pelaavat, sisäministeriön neuvotteleva virkamies Jukka Tukia kertoo.
Samaa kerrotaan myös Veikkauksesta. Veikkaus kuitenkin haluaisi, että turistien pelaamismahdollisuus jatkuisi myös tulevaisuudessa.
https://yle.fi/uutiset/3-10538620
Viesti Kirjoittaja Donskoi » 20.02.2019, 13:12
Poliisi: Ulkomaisten rahapeliyhtiöiden lainvastainen markkinointi pyrkii laajentumaan Suomessa – vaatii onnistuakseen aivan erityistä suunnittelua
Ulkomaista rahapelitoimintaa on markkinoitu röyhkeästi lainvastaisuudesta huolimatta, tiedottaa poliisi. Lainvastaiset toimijat pyrkivät todennäköisesti hyödyntämään hiihtolomakautta.
Ulkomaista rahapelitoimintaa on markkinoitu voimakkaasti viime aikoina talvitapahtumissa. Markkinointi on ollut poikkeuksellista, sillä sitä on tuotu tapahtumiin fyysisinä elementteinä kuten pelikentän laitamainoksina, bränditeipattuina palkintoina ja ajoneuvoina sekä esimerkiksi pelipaitoina.
Rahapelien markkinointia säännellään ja valvotaan Manner-Suomessa tiukasti. Markkinointi on kokonaan kiellettyä muilta kuin valtion omistamalta yksinoikeusyhtiö Veikkaus Oy:ltä.
– Kaikki Suomessa oleviin kuluttajiin kohdistuva ulkomaisten rahapeliyhtiöiden markkinointi on lainvastaista, toteaa arpajaishallintopäällikkö Saaramia Varvio Poliisihallituksesta.
Yritysten viimeaikainen pyrkimys laajentaa markkinointia netistä fyysisiin kanaviin on kuitenkin Varvion mukaan erityisen röyhkeää. Se vaatii onnistuakseen aivan erityistä suunnittelua.
Tämä tarkoittaa neuvotteluja mainospaikoista ja myös käytännön toteutuksesta vastaavia yhteistyökumppaneita Suomessa. Myös markkinointiin osallistuneiden osapuolten toimiin voidaan puuttua, Varvio painottaa.
Markkinointi kohdistuu väistämättä myös alaikäisiin
Poliisihallitus ennakoi lainvastaisten toimijoiden pyrkivän hyödyntämään hiihtolomakautta kohdistaakseen kiellettyä markkinointia Suomessa lomaileviin kuluttajiin. Tällöin markkinointi kohdistuu väistämättä myös alaikäisiin.
Lasten ja nuorten suojelemiseksi rahapeleihin liittyviltä haitoilta on rahapelaamisen ikärajaksi Suomessa asetettu 18 vuotta.
Rahapelien markkinointia on kaikenlainen rahapeliyhteisön ja sen pelien edistäminen mainonnalla, epäsuoralla mainonnalla tai muilla myynninedistämiskeinoilla. Markkinoinnin käsite on varsin laaja, ja se sisältää muun muassa yksittäiset mainosjulisteet sekä rahapeliyhtiön logoja sisältävät tuotteet.
Poliisihallitus on pyytänyt suosittuja hiihtolomakeskuksia ryhtymään aktiivisiin toimiin arpajaislain vastaisen markkinoinnin kitkemiseksi muun muassa varmistamalla, ettei niiden alueille pääse lainvastaisten toimijoiden mainosautoja, eikä yhtiöiden markkinointimateriaaleja muutoinkaan jaeta niiden alueilla.
Mikäli ulkomaisten rahapeliyhtiöiden sivustoilla rahapelejä pelattaessa tulisi epäselvyyksiä esimerkiksi voittojen maksussa, ei Suomen viranomaisilla ole toimivaltaa puuttua asiaan.
– Poliisihallitukselle tulee säännöllisesti ilmoituksia epäselvyyksistä liittyen ulkomaille pelaamiseen. Valitettavasti voimme näissä tapauksissa vain ohjata kysyjät ottamaan yhteyttä yhtiön toimintaa valvovaan viranomaiseen, jos sellainen on tiedossa, Varvio kertoo.
https://www.mtvuutiset.fi/artikkeli/pol ... ua/7290536
Viesti Kirjoittaja mikko » 20.02.2019, 20:13
Suomalaiset vedonlyöjät järjestäytyvät
Suomalaiset vedonlyöjät järjestäytyvät yhdistykseksi valvoakseen etujaan ja tuottaakseen pelialasta informaatiota vaikkapa poliitikoille päätösten tueksi. Yhdistyksen agendalla ovat myös vastuullisen pelaamisen edistäminen, vedonlyöntiin liittyvien virheellisten mielikuvien torjuminen sekä tietoisuuden lisääminen rahapeliongelmista ja niihin saatavilla olevasta avusta.
Perustettavan Suomen Urheiluvedonlyöjät -yhdistyksen perustamiskokous pidetään Tampereella perjantaina 15. maaliskuuta. Järjestäytymisen puuhamiehinä toimivat pitkän linjan peliammattilaiset Kari Rajainmäki ja Joni Collan.
Rajainmäen mukaan vedonlyöjien järjestäytyminen tuli ajankohtaiseksi viimeistään nyt, kun keskusteluissa on noussut esille kansainvälisten peliyhtiöiden sivustoille pääsyn tekninen estäminen.
–Olisi kohtuutonta, että sadoista tätä ammatikseen tekevistä suomalaisista luodaan kuvaa lainsuojattomina ja heidän toimeentulomahdollisuutensa estetään, toteaa Rajainmäki.
–Tarvitsemme oman etujärjestön, että tämä ei tapahtuisi ainakaan puutteellisilla tai virheellisillä tiedoilla.
Suomen Urheiluvedonlyöjille löytyy vastine pokerin puolelta, kun pokerin pelaajat järjestäytyivät jo vuonna 2005 Suomen Pokerinpelaajat -yhdistykseksi.
https://www.satakunnankansa.fi/a/201468856
20.02.2019 23:23 <credit> Erinomaista. Pitikin itse asiassa kommentoida sitä -
20.02.2019 23:24 <credit> että mediaa olisi syytä informoida yhdistyksen perustamisesta.
20.02.2019 23:25 <credit> Ehkä tuonne perustamiskokoukseenkin saadaan median edustajia paikalle.
20.02.2019 23:25 <credit> Ja kokouksen jälkeen tietenkin mahd. pian lehdistötiedote ulos yms.